Azawaden Askapen Nazionalerako Mugimendua

Azawaden Askapen Nazionalerako Mugimendua (Tamaseqh: ⵜⴰⵏⴾⵔⴰ ⵏ ⵜⵓⵎⴰⵙⵜ ⴹ ⴰⵙⵏⵏⴰⵏⵏⵓ ⵏ ⴰⵣⴰⵓⴷ, arabieraz: الحركة الوطنية لتحرير أزواد‎, frantsesez: Mouvement National pour la Libération de l'Azawad; MNLA), lehen Azawadeko Mugimendu Nazionala (frantsesez: Mouvement national de l'Azawad; MNA) erakunde politiko eta militarra da, iparraldeko Malin dagoen Azawad lurraldearen askapeneraren aldekoa. 2011ko urrian sortu zen eta mugimenduak Saharako beste herri batzuk ere biltzen ditu. Maliko gobernuak Al-Qaeda Magreb Islamiarrean (AQMI) taldearekin loturak izateaz akusatu zuen, baina MNLAk gezurra dela dio.

Historia 

2011ko Libiako gerra zibilean borrokatu ziren tuaregek sortu zuten MNLA taldea, Muammar al Kadafik boterea galdu ondoren itzuli zirenek. 2012ko urtarrilean, Maliko gobernuaren aurka altxatu ziren. Apirilaren 1ean MNLAk eta Ansar Dine talde islamistak Maliko iparralde ia osoaren kontrol militarra zuten, Kidal, Gao eta Timbuktu barne. Apirilaren 6an MNLAk independentziaren aldarrikapena egin zuen aldebakarrez. Matxinadan talde islamistekin batera jardun zuten Maliko armadaren kontra, baina konponezin handiak izan zituzten haiekin, eta elkarren kontra borrokatu ziren Gaoko guduan, ekainaren 27an.

Erreferentziak

Kanpo estekak 
  Webgune ofiziala

Azawad
Arabiar Udaberriaren eratorriak
Tuareg
Maliko politika
Nazio askapenerako mugimenduak